বেসরকারি খাতের ঋণ প্রবৃদ্ধির উল্লম্ফন নিয়ে উদ্বেগ প্রকাশ করেছেন ব্যাংক খাতসংশ্লিষ্ট ব্যক্তিরা। সম্প্রতি ব্যাংক নির্বাহীদের সংগঠন অ্যাসোসিয়েশন অব ব্যাংকার্স, বাংলাদেশের (এবিবি) চেয়ারম্যান ও ঢাকা ব্যাংকের এমডি সৈয়দ মাহবুবুর রহমান কালের কণ্ঠকে বলেন, বেসরকারি খাতে এভাবে ঋণ বাড়তে থাকলে সামনে ব্যাংকগুলোকে তারল্য সংকটে পড়তে হতে পারে। এ কারণে ঠিক কী কারণে ঋণ বাড়ছে, ঋণগুলো যথাযথ জায়গায় যাচ্ছে কি না, সেটা দেখার দরকার রয়েছে।